recursal/SuperWikiNEXT-32B huggingface dataset:
**גביע העולם באופני הרים של האיגוד הבינלאומי לאופניים** (באנגלית: **UCI Mountain Bike World Cup**) הוא סדרה של תחרויות רכיבה על אופני הרים. האליפות הראשונה נערכה בשנת 1990 וכללה מרוצי קרוס קאנטרי. תחרויות דאון היל החלו שנתיים מאוחר יותר ותחרויות הדאבל סלאלום נוספו בשנת 1998. לכל קטגוריית רכיבה יש אופניים וציוד מתאים. בנוסף, הרכיבה בתחרויות השונות יכולה להיות בכל תנאי שטח: שבילי עפר, יערות, בוץ, אבק, גשם ואפילו שלג. התחומים שבהם בדרך כלל מתחרים ומתקיימות תחרויות הם קרוס קאנטרי דאון היל. האליפויות מתקיימות בצרפת, סלובניה, ניו זילנד, ארצות הברית, גרמניה ומדינות נוספות

קטגוריות הרכיבה
---------------

**קרוס קאנטרי (cross country)**: תחרות רכיבה למרחקים ארוכים בשטח, 60 עד 120 קילומטר

**דאון היל (Downhill DH)**: הוא מרוץ נגד השעון (מרוץ שבו הרוכבים מנסים לשבור שיא זמן חדש בכל תחרות). הרכיבה מתבצעת ברצף של קטעים מהירים. הרוכב חייב לגלות אומץ לב וכישורים טכניים גבוהים. הרכיבה נעשית בין שורשי עצים גבוהים, בליטות, קפיצות, מדרגות ומכשולים טבעיים אחרים לאורך המסלול. הרוכב יכול להגיע למהירויות של 70 -80 קמ"ש.

**אול מאונטיין (all mountain) / אנדורו (enduro)**: הוא סגנון של רכיבה אגרסיבית בתנאי קרקע קשים הדורשים אופנים מיוחדות עם בולמי זעזועים חזקים, שלדה מסיבי ורכיבים חזקים ואמינים. מסלולי הרכיבה מלאים באלמנטים כמו קפיצות, מדרגות סלעים וכדומה.

אלופי הקרוס קאנטרי
------------------

|  |  |  |
| --- | --- | --- |
| **שם** | **מדינה** | **תמונה** |
| ז'וליין אבסלון | צרפתצרפת צרפת |  |
| נינו שורטר | שווייץשווייץ שווייץ |  |
| מקסים מארו (Maxime Marotte) | צרפתצרפת צרפת |  |
| בארי סטנדר (Burry Willie Stander) | דרום אפריקהדרום אפריקה דרום אפריקה |  |

אלופי הדאון היל
---------------

|  |  |  |
| --- | --- | --- |
| **שם** | **מדינה** | **תמונה** |
| לואיק ברוני (Loic Bruni) | צרפתצרפת צרפת |  |
| גי את'רטון (Gee Atherton) | הממלכה המאוחדתהממלכה המאוחדת הממלכה המאוחדת |  |
| רייצ'ל את'רטון (Rachel Atherton) | הממלכה המאוחדתהממלכה המאוחדת הממלכה המאוחדת |  |
| ארון גווין (Aaron Gwin) | ארצות הבריתארצות הברית ארצות הברית |  |
| מרסלו גוטירז (Marcelo Gutierrezz) | קולומביהקולומביה קולומביה |  |
| ברוק מקדונלד (Brook Macdonald) | ניו זילנדניו זילנד ניו זילנד |  |
| מרים ניקולא (Myriam Nicole) | צרפתצרפת צרפת |  |

קישורים חיצוניים
----------------

ויקישיתוף מדיה וקבצים בנושא **גביע העולם באופני הרים** בוויקישיתוף

הערות שוליים
------------

1. ↑  Mountain Bike - About, www.uci.ch
2. ↑  UCI
3. ↑  UCI
4. ↑  אול מאונטיין/אנדורו, באתר רוזן ומינץ
5. ↑  redbull
**ז'יוּלי שַרטַווָה** (בגאורגית: **ჟიული შარტავა**;‏ 7 במרץ 1944 – 27 בספטמבר 1993) היה מדינאי גאורגי שעמד בראש מועצת השרים של אבחזיה. נהרג בידי מורדים אבחזים במהלך הטיהור האתני של גאורגים מאבחזיה, בשנת 1993.

חייו
----

שרטווה נולד בסוחומי, והיה מהנדס בהשכלתו. 

הוא היה head of the Georgian communist party's Organizational- Party Work Department

בשנת 1992, בתקופת שלטונו של זוויאד גמסחורדיה, הוא נבחר לפרלמנט של גאורגיה דרך מחוז הבחירה רוסתווי רבתי (השיטה הרובנית), יחד עם שבעה חברי המפלגה הקומוניסטית לשעבר שנבחרו באותו הדרך, ביניהם תנגיז סיגואה, תנגיז קיטובאני וג'אבא יוסליאני, ב-90% מהקולות. ב-11 בינואר 1990 הוא נבחר להיות ראש מועצת השרים החוקי (מאוחר יותר ממשלת הרפובליקה האוטונומית של אבחזיה, הגוף המוכר בעולם כממשלת חבל המריבה אבחזיה). בשנת 1992, במהלך מלחמת אבחזיה, בתקופת שלטונו של אדוארד שוורדנדזה, הוא התמנה לראש המועצה להגנה עצמית של הרפובליקה האוטונומית של אבחזיה. 

כאשר הבדלנים האבחזים השתלטו על סוחומי, ב-27 בספטמבר 1993, סירב, שרטווה, יחד עם: גורם גביסקיריה, ראול אשבה, ממיה אלאסניה, סומבט סאקיאן, מישה קוקיה ואחרים, להימלט, ונתפס בידי המיליטנטים האבחזים. בתחילה הובטח שלומם, אולם לאחר מכן הם נהרגו. על פי הדו"ח התקופתי מזכ"ל האו"ם על המצב באבחזיה הוא הוצא להורג בברוטליות, יחד עם שאר חברי מועצת השרים.

בשנת 2005, הציג בגלריה בטביליסי, העיתונאי האמריקאי, מלקולם לינטון, תצלומים שנלקחו במהלך מלחמת אבחזיה. התצלומים כוללים את תמונת גופתו של שרטווה בין ערימת הגופות. בתצלומי וידאו שצולמו במהלך כיבוש סוחומי על ידי המיליטנטים האבחזים, נראה שרטווה כשהוא נלקח ממבנה הממשל האבחזי ונדחף בגסות לתוך טנדר ונלקח לכיוון פרוורי סוחומי.

גופתו הועברה לגאורגיה והא נקבר בעיר סנקי. בשנת 2004, בתקופת שלטונו של מיכאיל סאקשווילי, הוא הוכרז, באופן רשמי, כגיבור לאומי בגאורגיה.

לקריאה נוספת
------------

* קרן דווישה וברוק פארוט (1997), סכסוך, החלפה ושינוי במרכז אסיה והקווקז, עמ' 181, מסת"ב 0521597315, (באנגלית)

קישורים חיצוניים
----------------

ויקישיתוף מדיה וקבצים בנושא **ז'יולי שרטאווה** בוויקישיתוף
* ז'יולי שרטווה דף זיכרון, (באנגלית)

הערות שוליים
------------

1. ↑  דו"ח מזכ"ל האו"ם על המצב באבחזיה מה-12 באוקטובר 1993
2. ↑  ‏תצלומי הווידאו שצולמו על ידי הבדלנים האבחזים, כתוביות בגרמנית

|  הסכסוך הגאורגי-אבחזי  |
| --- |
| מאורעות עיקריים | הטיהור האתני של גאורגים מאבחזיה • מלחמת אבחזיה • פלישת רוסיה לגאורגיה • מלחמת אבחזיה השנייה • הסכם מוסקבה (1994) • מהומות סוחומי (1989) |
| מוקדי סכסוך | אבחזיה עילית • מחוז גאלי • טקווארצ'לי |
| מעורבים בסכסוך | אבחזיה • גאורגיה • רוסיה • UNOMIG • יחסי רוסיה-גאורגיה • הממשל דה יורה של אבחזיה • כוח שמירת השלום באבחזיה |
| רקע | אבחזיה ססר • אבחזים • גאורגים • מגרלים • סוואנים • ממלכת אבחזיה • נסיכות אבחזיה • אבחזיה אסס"ר • מלחמת האזרחים הגאורגית |
| גאורגים בסכסוך | ז'יולי שרטאווה • סומבט סאקיאן • גורם גביסקיריה • ראול אשבה |
| אבחזים בסכסוך | סרגיי בגאפש • ולדיסלב ארדזינבה |
| ראו גם: היסטוריה של אבחזיה • היסטוריה של גאורגיה |
פירוש נוסף ערך זה עוסק בצמח. אם התכוונתם למתמטיקאי איטלקי, ראו לוקה פאצ'ולי.

**פצ'ולי** (שם מדעי: *Pogostemon cablin*) הוא צמח פורח ממשפחת השפתניים, קרוב משפחה של האזוביון והנענע. הצמח הוא לרוב שיח נמוך (גובהו פחות ממטר) עם קנים ארוכים וניצבים, ופריחה בצבע ורוד עד לבן. השיח צומח באזורים נרחבים באסיה, ומתורבת למטרות נוי והפקת שמנים בסין, הודו, אינדונזיה, מלזיה ועוד. פריחת השיח בעלת ניחוח חזק ומשמשת לייצור בשמים, שמנים אתריים, דוחי חרקים ותמרוקי רפואה משלימה.

שיטות גידול תרבותי
------------------

הפצ'ולי הוא צמח המעדיף חום, ומשגשג באזורים חמים ללא שמש ישירה. בדומה לנענע, הוא מעדיף השקיה מרובה, אך גם לאחר עקת יובש ניתן להחזיר את הצמח למצבו הבריא על ידי השקיה. ניתן לגדל את הצמח מייחורים או מזרעים.

שימושים
-------

את השמן האתרי של הפצ'ולי ניתן להפיק באמצעות זיקוק בקיטור של העלים, שפוצע את דפנות התאים, ולאחר מכן השריה וייבוש. ניתן לחתוך מעלי הפצ'ולי מספר פעמים בשנה למטרות הפקת השמן האתרי. שלושת החומרים הפעילים המופקים הם פצ'ולול (Patchoulol), טרפן האחראי לניחוח הפצ'ולי; נורפצ'ולנול (Norpatchoulenol), טרפנואיד המשלים לניחוח הפצ'ולי; וגרמקרין (Germacrene), חומר המשמש כדוחה חרקים ומחקה פרומוני חרקים.

הפצ'ולי משמש בעיקר כצמח בישום. מהשמנים האתריים שלו מופקים חומרי ריח המשמשים בתעשייה, ומוספים בין השאר לסבונים, אבקות כביסה ומרככים, דאודורנטים ומטהרי אוויר.

בנוסף, שמן הפצ'ולי משמש כדוחה חרקים, אם כי רק מספר מצומצם של מחקרים מחזקים הנחה זו. הוא משמש בעיקר כנגד טרמיטים ועשים.

באופן מסורתי, משמש הפצ'ולי כחלק מקטורת במדינות המזרח הרחוק.

* תפרחת הפצ'וליתפרחת הפצ'ולי
* שיח הפצ'ולישיח הפצ'ולי

קישורים חיצוניים
----------------

| מיזמי קרן ויקימדיה |
| --- |
| ויקישיתוף תמונות ומדיה בוויקישיתוף: **פצ'ולי** |
| ויקימינים טקסונומיה בוויקימינים: **Pogostemon cablin** |

|  |  |
| --- | --- |
| מזהים טקסונומיים עריכת הנתון בוויקינתונים | 
* TPL
* EOL
* ITIS
* NCBI
* GBIF
* IPNI
* Tropicos
 |
**eMule** (נכתבת בעברית **אימיול**) היא תוכנת שיתוף קבצים המפותחת כתוכנה חופשית. תוכנה זו אשר פיתוחה החל במאי 2002 כאלטרנטיבה לתוכנה eDonkey2000, מסוגלת להתחבר לרשת ה-eDonkey, וכן לרשת ה-Kad. עקב הפופולריות הגוברת של התוכנה, הקוד שלה שימש ליצירת גרסה ללינוקס בשם xMule וכן גרסה מרובת פלטפורמות בשם aMule.

היסטוריה
--------

הנדריק בריטקראוז הנודע בכינוי "מרקור" (Merkur), התחיל לפתח את אימיול ב-13 במאי 2002 לאחר שהתאכזב מהתוכנה eDonkey2000. לאורך הזמן הצטרפו אליו מפתחים נוספים וב-6 ביולי 2002 הופץ לראשונה קוד המקור של התוכנה בגרסה 0.02. אתר התוכנה החל לפעול ב-8 בדצמבר 2003.

מודים
-----

בתור תוכנה חופשית, יש גרסאות מרובות של אימיול אשר מפותחות מחוץ לצוות הפיתוח של הגרסה הרשמית ושונות מהתוכנה המקורית. כל גרסה כזו נקראת גם "מוד". חלק מהתכונות אשר מוכנסות למודים על ידי המפתחים השונים מוצאות את דרכן גם לגרסה הרשמית.

מערכת הקרדיט
------------

כאשר התוכנה מקבלת בקשה להורדת קובץ מסוים, ההורדה לא מתחילה מיידית. התוכנה מנהלת תור אשר אליו נכנסות כל הבקשות להורדה. על מנת לתגמל הדדית משתמשים אשר מעלים חלקי קובץ אחד לשני, התוכנה מנהלת מעקב אחרי הכמות שכל משתמש העלה, ובהתאם מתגמלת אותו בהתקדמות יותר מהירה בתור ההורדות. משתמש יכול להתקדם בתור עד פי 10 יותר מהר עקב העלאה מרובה. שיטת תגמול זו נקראת מערכת הקרדיט של אימיול. אבטחת מערכת הקרדיט נעשית על ידי התאמתות מאובטחת בין משתמשים וכן על ידי שמירת הנתונים על העלאה של משתמש מסוים על ידי אלו שהוא העלה אליהם, ולא על ידי המשתמש עצמו.

ממשק גרפי
---------

אימיול בנויה בצורה של לשוניות. ניתן לשנות את מראה התוכנה בעזרת שימוש בסקינים. כמו כן, התוכנה תומכת בשינוי שפת הממשק הגרפי, ותרגום לעברית זמין להורדה בצורה אוטומטית על ידי התוכנה.

קישורים חיצוניים
----------------

ויקישיתוף מדיה וקבצים בנושא **EMule** בוויקישיתוף
* 

* אתר האינטרנט הרשמי של EMule (באנגלית, בגרמנית, בצרפתית, בשפות סיניות, בספרדית, באיטלקית, בפולנית, בליטאית, באסטונית, בדנית, בשוודית, בהולנדית, בפורטוגזית, בצ'כית, בקטלאנית, בטורקית, בפינית, ברומנית, ביוונית ובבוסנית)
* אתר הפרויקט ב-SourceForge
**דַּקָּר עֲנָק** או **דקר ענקי** (שם מדעי: *Epinephelus lanceolatus*) הוא מין דג גדול ביותר והמין הגדול ביותר במשפחת הדקריים וגם הדג הגדול ביותר המצוי בשוניות אלמוגים. הדקר מצוי בטבע בימים הטרופיים של האזור האינדו פסיפי, למעט בתוך המפרץ הפרסי.

מאפיינים
--------

אורכו של הדקר הענקי עולה על 4.26 מטרים (14.0 רגל) ומשקלו מגיע ל-600 קילוגרם (1,300 ליברות), אך הגודל הנפוץ הוא אורך של 2.7 מטר ומשקל של 400 ק"ג. הצעירים בעלי קשקשים זהובים-שחורים וסנפירים כתומים זהובים הבולטים על רקע האלמוגים. הזכרים אפורים או כחולים כמעט לגמרי. הפיות שלהם ענקיים ויכולים להיפער לרווחה. הסנפירים והזנב קטנים. חלק מהדקרים נולדים כזכרים אך הופכים בהמשך לנקבות.

בשל גודלם הם טורפים עצומים היכולים לטרוף כמעט כל יצור המצוי בשונית, בעיקר דגי גרם אחרים אך גם כרישים או צבי ים קטנים.

דגים אלה מבוקשים לעיתים באקווריומים שונים ברחבי העולם. הם גם ניצודים למאכל ובשל כך ירד מספרם בטבע באופן ניכר וכיום נמצא מצב השימור שלהם בקטגוריית "פגיע".

גלריה
-----

* 
* 
*

קישורים חיצוניים
----------------

ויקישיתוף מדיה וקבצים בנושא **דקר ענקי** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* IUCN
* FB
* ADW
* ARKive
* ITIS
* NCBI
* GBIF
 |

הערות שוליים
------------

1. ↑  דקר ענקי באתר הרשימה האדומה של IUCN
**סינדי ברייקספיר** (באנגלית: **Cindy Breakspeare**; נולדה ב-24 באוקטובר 1954) היא דוגמנית ג'מייקית, זכתה בתואר מיס עולם לשנת 1976.

ביוגרפיה
--------

סינדי ברייקספיר נולדה בטורונטו לאב ממוצא ג'מייקי. המשפחה עברה לג'מייקה כאשר סינדי הייתה בת ארבע. בשנת 1973 היא סיימה לימודי בית הספר. עוד בהיותה בבית הספר היא השתתפה בתחרויות יופי וזכתה בהם. בשנת 1976 לאחר זכייתה בתחרות מיס ג'מייקה-עולם היא הוזמנה להשתתף בתחרות מיס עולם וזכתה בתחרות (קארן פיני הייתה הסגנית הראשונה).

החל משנת 1977 הייתה לה מערכת יחסים עם בוב מרלי ובשנת 1978 נולד בנה דמיאן מארלי. זמן קצר לאחר פטירת בוב מרלי, סינדי ברייקספיר התחתנה עם פוליטיקאי מג'מייקה. הם התגרשו בשנת 1995 ובשנת 1999 סינדי ברייקספיר התחתנה עם בעלה הנוכחי.

בנוסף לדוגמנות, סינדי ברייקספיר הקליטה מספר שירים.

קישורים חיצוניים
----------------

* קורות חיים
* נתונים אישיים

|  |  |
| --- | --- |
| בקרת זהויות עריכת הנתון בוויקינתונים | 
* GND: 1149060077
* MusicBrainz: f74321a6-0cff-4812-94d0-318ca8f429ec
* VIAF: 5321151433045456420002
* WorldCat (עם VIAF): 5321151433045456420002

 |
**אקוומרין** (בלטינית: Aquamarine; מילולית: "מי הים"), היא אבן חן, סוג של המינרל בריל, שצבעה כחול עד כחול-ירוק הדומה לגוון הים. האקוומרין הוא רק אחד מסוגי אבני החן של הבריל. סוגים נוספים הם האזמרגד הירוק, ההליודור הצהוב, המורגניט הוורוד והגושניט הלבן. יש שם המייחסים אותה לאבן החן תרשיש המקראית.

ניתן למצוא אקוומרין ברוב המקומות בהם מוצאים בריל, הדוגמאות היפות ביותר מגיעות מרוסיה. מרבצי אבני החן של סרי לנקה הקרויים "חצץ-אבני חן" (בסינהלית "אילאם") מכילים אקוומרין. בריל צהוב שקוף, כמו זה המצוי בברזיל מכונה לעיתים "אקוומרין כריסוליט". קורונדום בעל גוון כחול אופייני לאקוומרין קרוי לעיתים "אקוומרין אוריינטלי".

בארצות הברית ניתן למצוא אבני אקוומרין בפסגת הר אנטרו (Antero) ברכס סאוֹוָטש (Sawatch) במרכז קולורדו. בברזיל יש מכרות אקוומרין במדינות מינאס ז'ראיס, אספיריטו סאנטו ובאהיה. אבני אקוומרין נאות מופקות בזמביה כמו גם מדגסקר, מלאווי, טנזניה וקניה. את רוב אבני האקוומרין נוהגים לחמם על מנת להפיק מהם צבע כחול עז יותר.

אבן האקוומרין הגדולה ביותר שנתגלתה עד היום נחפרה ב-1910 בעיר פדרה אזול שבמינאס ז'ראיס, ברזיל. היא שקלה מעל ל-110 קילוגרם וממדיה היו: אורך 48.5 ס"מ וקוטר 42 ס"מ.

האקוומרין היא אבן החן הרשמית של מדינת קולורדו.

תרבות
-----

בארצות הברית, באוסטרליה ובתאילנד אקוומרין הוא אבן ההולדת של חודש מרץ. אקוומרין היא גם אבן החן לכבוד יום השנה ה-19.

בתקופת ימי הביניים הייתה אמונה שקסם באמצעות אקוומרין מסוגל להתגבר על רעל.

לקריאה נוספת
------------

* אקוומרין (אורכב 23.12.2011 בארכיון Wayback Machine) באתר של מיכל ביאל-ויסלברג

קישורים חיצוניים
----------------

| מיזמי קרן ויקימדיה |
| --- |
| ויקימילון ערך מילוני בוויקימילון: **אקומרין** |
| ויקיציטוט ציטוטים בוויקיציטוט: **אקוומרין** |
| ויקישיתוף תמונות ומדיה בוויקישיתוף: **אקוומרין** |

|  |  |
| --- | --- |
| בקרת זהויות עריכת הנתון בוויקינתונים | 
* GND: 4710786-8

 |
לוגו הקבוצה
**EKS RX** היא קבוצת מרוצי מכוניות שוודית המתחרה באליפות העולם בראלי-קרוס. הקבוצה הוקמה בשנת 2014 על ידי מטיאס אקסטרום והחלה להתחרות באליפות העולם שנה לאחר מכן. בשנת 2017 הודייה חברת אאודי על מתן תמיכה מלאה לקבוצה ושמה שונה ל-EKS אאודי ספורט.

הקבוצה זכתה פעם אחת באליפות הנהגים ופעם אחת באליפות היצרנים (2016).

היסטוריה
--------

מטיאס אקסטרום בראליקרוס נורווגיה (2016)
הקבוצה החלה את פעילותה בשנת 2014 והשתתפה במספר מרוצים במסגרת אליפות העולם בראלי-קרוס ואליפות אירופה. בשנת 2015 הצטרפה באופן מלא לאליפות וסיימה במקום החמישי באליפות היצרנים. עונה לאחר מכן זכה אקסטרום באליפות הנהגים ויחד עם תומאס הייקינן זכתה הקבוצה גם באליפות היצרנים. בעונת 2017 צירפה הקבוצה את ריניס ניטיס כנהג שלישי באליפות. את העונה סיימה במקום השלישי. בסיום העונה עזבו הייקינן וניטיס את הקבוצה ובמקומם הצטרף אנדראס בקרוד.

קישורים חיצוניים
----------------

ויקישיתוף מדיה וקבצים בנושא **EKS RX** בוויקישיתוף
* אתר האינטרנט הרשמי של EKS RX

הערות שוליים
------------

1. ↑  Works Audi backing for Mattias Ekstrom's World Rallycross defence, Autosport, 18 January 2018
2. ↑  Bakkerud ready to challenge for World RX title with EKS Audi Sport, The Chheckered Flag, 31 January 2018
**Cinderella** (סינדרלה) היא להקת רוק אמריקאית אשר נוסדה בפילדלפיה בשנת 1983 על ידי כותב השירים, הפסנתרן, והגיטריסט טום קיפר יחד עם חברו הבסיסט אריק בריטינגהאם. הלהקה הוציאה ארבעה אלבומי אולפן, וחמישה אלבומי הופעה חיה.

הלהקה התגלתה על ידי ג'ון בון ג'ובי בעת שניגנה במועדון בפילדלפיה. ובשנת 1985 הם חתמו על חוזה בחברת התקליטים מרקורי\פוליגרם ובאותה עת צירפו אליהם את הגיטריסט ג'ף לאבר והמתופף ג'ים דרנס שלאחר מכן החולף במתופף פרד קורי שמלווה את הלהקה עד היום.

כעבור שנה יצא אלבום הבכורה "Night Songs" (שירי לילה) שהגיע למעמד של פלטינה משולשת וזכה להצלחה רבה.
לאחריו הגיעו "Long Cold Winter" (חורף ארוך וקשה) בשנת 1988, "Heartbreak Station" (תחנת הלבבות השבורים) בשנת 1990,
ולבסוף אלבומם האחרון "Still Climbing "(עדיין מטפס) בשנת 1994

סולן הלהקה טום קיפר ניחן בקול גרוני ועוצמתי ביותר אותו איבד מספר פעמים בקריירה. לראשונה בשנת 1991 לאחר סיבוב ההופעות של אלבומם השלישי "תחנת הלבבות השבורים". הוא נאלץ לעבור ניתוחים בגרונו במהלך השנים ולימד עצמו לשיר מחדש.

מלבד השירה טום מנגן בקלידים, מפוחית, סקסופון, ובעיקר גיטרה עבור הלהקה. הוא מתמחה בנגינת סלייד על הגיטרה ומבצע את רוב קטעי הסולו של הלהקה.

הלהקה ידועה בחיבתה לבלוז ומוזיקת קאנטרי אותם הם משלבים לרוב בשיריהם.

להיטה הידוע ביותר של הלהקה הוא השיר - (Dont know what you got (till it's gone אשר יצא כסינגל מאלבומם השני. השיר הוא בלדה ומיוחד בזכות שירתו הגרונית של טום ומילותיו הנוגעות.

כמו כן להיטים אחרים של הלהקה הם "Nobody's Fool",‏ "Heartbreak Station",‏ "Gypsy Road",‏ "Coming Home".

דיסקוגרפיה
----------

אלבומי אולפן
* Night Songs‏ (1986)
* Long Cold Winter‏ (1988)
* Heartbreak Station ‏(1990)
* Still Climbing ‏(1994)

קישורים חיצוניים
----------------

ויקישיתוף מדיה וקבצים בנושא **סינדרלה** בוויקישיתוף
* 

* אתר האינטרנט הרשמי של סינדרלה
* סינדרלה, ברשת החברתית פייסבוק

* סינדרלה, סרטונים בערוץ היוטיוב

* סינדרלה, במסד הנתונים הקולנועיים IMDb (באנגלית)

* סינדרלה, באתר אייטונס (באנגלית)

* סינדרלה, באתר ספוטיפיי

* סינדרלה, באתר Last.fm (באנגלית)

* סינדרלה, באתר AllMusic (באנגלית)

* סינדרלה, באתר MusicBrainz (באנגלית)

* סינדרלה, באתר דיזר

* סינדרלה, באתר Yandex.Music (ברוסית)

* סינדרלה, באתר Discogs (באנגלית)

* סינדרלה, באתר Songkick (באנגלית)

* סינדרלה, באתר Genius

* סינדרלה, באתר SecondHandSongs

* סינדרלה, באתר בילבורד (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* ISNI: 0000 0001 2369 7881
* MusicBrainz: 8b07bb3d-aff5-4ce5-9f41-2872bc79320f
* NKC: xx0132068
* VIAF: 156722636
* WorldCat: lccn-n92004377

 |
**דוב (ברנרד) שפירא** (באנגלית: **Bernard Schapiro**;‏ 1885–31 בדצמבר 1966) היה יהודי אורתודוקסי ואחד מהרופאים האנדרולוגים הראשונים במאה ה-20.

ביוגרפיה
--------

מגנוס הירשפלד, שפירא וטאו לי בשנת 1930
שפירא נולד בשנת 1885 בדווינסק שבלטביה למשפחה יהודית אורתודוקסית. הוא למד בישיבת כנסת ישראל בקובנה, ונחשב תלמיד חכם ועילוי וספג את האידיאלים של תורת המוסר, אידיאלים שהשפיעו עליו כל חייו.

הרב יוסף רוזין - "הרוגוצ'ובר" תמך ברצונו של שפירא ללמוד רפואה ואף שכנע את הוריו לאפשר זאת ולסמוך עליו שישמור על המצוות וערכי היהדות. לאחר שהות קצרה בפרנקפורט הוא רכש בכוחות עצמו את הידע הכללי הדרוש כדי להתקבל ללימודי רפואה באוניברסיטת ציריך, שם למד בין השנים 1913–1919. עבודת הדוקטורט שלו באוניברסיטת ציריך ב-1920 הייתה בנושא יחסים בין אריתמה נודולרית ושחפת. הוא עבר התמחות של שנה במחלקה לרפואת עור בברסלאו, שלזיה, ושנתיים בהכשרה ברפואת עור באוניברסיטת ברסלאו תחת יוזף יאדאסון Jadassohn, רופא עור גרמני ידוע.

בתום הכשרתו עבר ד"ר שפירא לברלין והתמנה למנהל-משותף במכון לסקסולוגיה של מגנוס הירשפלד. בתחילה טיפל במחלות המועברות במגע מיני, ובהמשך בסוגיות של התפתחות מינית גברית (למשל אשכים טמירים) והפרעות בתפקוד המיני כולל אימפוטנציה ושפיכה מוקדמת. כחלק מעבודתו פיתח את התרופות Praehormon‏, Testifortan ו-Praejaculin. הוא היה הראשון שתיאר את ההשפעה ההורמונלית של בלוטת יותרת המוח על אשכים טמירים, טיפול הורמונלי שהוא הבסיס לטיפול המודרני באשך טמיר.

עם עליית היטלר לשלטון בינואר 1933, המכון לסקסולוגיה נפרץ ונבזז ולאחר מכן נסגר על ידי הנאצים. בהיותם אזרחים שווייצרים, ד"ר שפירא החליט לעבור עם משפחתו לציריך, שם הקים מרפאה פרטית שכללה טיפול בזוגות עם בעיות פוריות בגישות רפואיות ופסיכותרפיות כאחד. באותה תקופה ייסד את הסניף השווייצרי של תנועת המזרחי, תנועה ציונית דתית (גברת מרגרט רופין, המטפלת של ילדיו של ד"ר שפירא הייתה אחותו של ארתור רופין, שהיה מנהיג ציוני וכלכלן ידוע שעלה לישראל ב-1908).

ד"ר שפירא ומשפחתו עזבו את אירופה ב-1940 והיגרו לניו יורק, ארצות הברית. עם הגיעו לארצות הברית היה עליו לחזור על בחינות ההסמכה לרפואה. לאחר זמן הצליח לבסס קריירה חדשה כאנדרולוג. עיסוקו שגשג בין היתר בקהילה היהודית היות שסמכו עליו לטפל בחולים יהודים על פי ההלכה.

בשנת 1951 ד"ר שפירא ואשתו עלו לישראל וגרו בירושלים, שם עבד בבתי החולים הדסה ושערי צדק ובנוסף ניהל גם מרפאה פרטית. ד"ר שפירא היה מקור להתייעצות בשאלות של אתיקה רפואית והלכה (המשפט העברי).

ד"ר שפירא נפטר ב-31 בדצמבר 1966 בירושלים, ועל מצבתו נכתב: 'הוא נותר תלמיד סלבודקה כל ימי חייו'.

חיים אישיים
-----------

שפירא התחתן עם תהילה לבית פויכטוונגר בשנת 1922. נולדו להם ארבעה ילדים בברלין – נעמי, חנה, רפאל, ורות.
בשנת 1970 בנו רפאל ומשפחתו עלו לישראל ומשפחות ילדיהם ונכדיהם גרים בישראל עד היום.

קישורים חיצוניים
----------------

* ברנרד שפירו באתר הספרייה הלאומית לרפואה של ארצות הברית

הערות שוליים
------------

1. 1 2  ‏Institute for Sexual Science (1919-1933) באתר מכון הירשפלד בברלין
2. 1 2  ברנרד שפירו באתר הספרייה הלאומית לרפואה של ארצות הברית
הדוגמנית נטליה גוסטי מדגמנת ביגוד בעיצובה של סינטיה רולי, בשבוע האופנה של ניו יורק באביב 2007.
תצוגת אופנה של סלאבה זייצב במוסקבה, ינואר 2007
תצוגת אופנת גברים בלוס אנג'לס, 1948
**תצוגת אופנה** היא אירוע בו מעצב אופנה מציג את יצירותיו לציבור הרחב. תצוגות אופנה נערכות בראשית כל עונה מעונות השנה, ובמסגרתה מוצגים הבגדים שעוצבו עבור העונה הבאה. התצוגה נועדת לפרסם קולקציה או ליין אופנה.

אירועים של מספר תצוגות אופנה המועלים על ידי בתי אופנה אחדים באתר אחד במשך שבוע ימים נקראים שבוע אופנה. הידוע באירועי אופנה אלה הוא שבוע האופנה של ניו יורק. 

תצוגת אופנה מוצגת לרוב על מסלול הליכה כאשר הצופים בתצוגה יושבים בתצורת האות "ח" סביב המסלול בו עוברים הדוגמנים והדוגמניות ומציגים את פרטי הלבוש. תיתכן תצוגת אופנה בה הדוגמנים והדוגמניות ניצבים במקום אחד והצופים עוברים בין תצוגה אחת לאחרת.

היסטוריה
--------

תצוגות האופנה החלו בעת החדשה (ככל הנראה לא היו תצוגות אופנה לפני ראשית המאה ה-19). בראשית המאה ה-19 נערכו בסלוני האופנה הגבוהה של פריז "תהלוכות אופנה".

יבואן בגדים אמריקאי יבא את הרעיון לארצות הברית בראשית המאה ה-20 ותצוגת האופנה הראשונה ביבשת אמריקה נערכה בשנת 1903 בעיר ניו יורק בחנות הבגדים של האחים ארליך. במהלך השנים הבאות החלו חנויות אופנה בניו יורק ובפילדלפיה להעלות תצוגות אופנה משלהן, והדבר הפך נפוץ עד שנת 1910. בתצוגות אלה הוצגה אופנה המיובאת מפריז והעתקים מקומיים של הביגוד המיובא, והן נועדו בעיקר עבור קהל של נשים (לא הוצגו בהם בגדי גברים).

בראשית שנות ה-20 של המאה ה-20 בארצות הברית החלו להציג בתצוגות אופנה אופנה מקומית. בתקופה זו החלו להעלות תצוגות אופנה המבוססות על תמה אחת כגון תמה תרבותית (לדוגמה תצוגת אופנה בסגנון רוסי).

עד ראשית שנות ה-70 הוצגו תצוגות האופנה בחנויות בגדים ובסלוני אופנה. רק החל מאמצע שנות ה-70 החלו מעצבי אופנה לשכור שטחים שונים עבור התצוגות (פארקים ציבוריים, מוזיאונים, מבני תעשייה).

השפעה תרבותית
-------------

תצוגות אופנה מהוות רקע לסרטי קולנוע וטלוויזיה רבים, ולספרים רבים.

בישראל
------

בישראל נערכים אירועי אופנה רבים בשבוע האופנה בתל אביב, חברת הביגוד קסטרו עורכת מדי שנה תצוגת אופנה במוזיאון תל אביב ודוגמנית העבר סמדר גנזי ידועה כמארגנת ובמאית תצוגות אופנה.

ראו גם
------

* עיצוב אופנה
* שבוע אופנה

קישורים חיצוניים
----------------

| מיזמי קרן ויקימדיה |
| --- |
| ויקיציטוט ציטוטים בוויקיציטוט: **תצוגת אופנה** |
| ויקישיתוף תמונות ומדיה בוויקישיתוף: **תצוגת אופנה** |

* סרטונים תצוגת אופנה, יומני כרמל אוקטובר 1949 (התחלה 4:04)
* סרטונים תצוגת בגדי ים, סרטי גבע, ארכיון שפילברג,1957 (התחלה 9:57)
* תצוגות אופנה, דף שער בספרייה הלאומית

הערות שוליים
------------

1. ↑  אמנדה פורטיני, **ראשיתן של תצוגות האופנה**,מגזין סלייט, 8 בפברואר 2006

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007567829905171
* BnF: cb14408112m (data)
* GND: 4326158-9
* LCCN: sh85047386
* NKC: ph123139

 |
**הפועל תל חנן** הייתה קבוצת כדורגל ישראלית משכונת תל חנן שבעיר נשר, שבשיאה שיחקה בליגת המשנה. משחקי הבית של הקבוצה נערכו במגרש הכדורגל בתל חנן ששכן בצמוד לרחוב ישורון.

הקבוצה נוסדה בשנת 1954 והתפרקה בשנת 2009. לאחר מכן הוקמה קבוצת עירוני נשר שהיא ממשיכת דרכה הרשמית של הפועל תל חנן.

היסטוריה
--------

המועדון נוסד בשנת 1954, וייצג את שכונת "תל חנן" שבנשר. מגרש הכדורגל של הקבוצה השתרע בצידה המערבי של השכונה בין רחוב ישורון לבין הכביש שעלה לשכונת בן דור.

בספטמבר 1963 התמזגה הקבוצה עם הפועל המכונית ונקראה **הפועל המכונית-תל חנן**. בעקבות המיזוג עברה הקבוצה המאוחדת לארח במגרשה של הפועל תל חנן בעיר נשר. בשנת 1966, קשיים כלכליים במפעל קייזר-אילין תעשיות גרמו לפיטורי עובדים ובסופו של דבר גם לסגירתו של המפעל. המיזוג פורק והפועל תל חנן המשיכה תחת שמה המקורי.

במאי 1975 עלתה הפועל תל חנן לליגה א'.
בעונת 1975/1976 השתתפה לראשונה בליגת המשנה בישראל (שנקראה אז ליגה א'). הייתה זו עונת רפורמה במערכת הליגות הישראלית כאשר ליגה א' הפכה להיות הליגה השלישית והוקמה הליגה הארצית שהייתה החל מעונת 1976/1977 ליגת המשנה. בעונה זו סיימה תל חנן במקום ה-14 בבית הצפון ונשארה למעשה בליגה א' שהייתה הליגה השלישית.

בסיום עונת 1980/1981 עלתה תל חנן לליגת המשנה. בעונת 1981/1982 שיחקה בליגה הארצית (הליגה השנייה דאז). במחזור הסיום של העונה הביסה הקבוצה 5–1 את הכח רמת גן, ובכך מנעה ממנה להעפיל בחזרה לליגה הלאומית (אז הליגה הבכירה) באופן רשמי, בעודה מסיימת במקום ה-13 ונשארת בליגה. עונה לאחר מכן ירדה תל חנן חזרה לליגה השלישית מהמקום ה-16 ומאז דשדשה הקבוצה בין הליגה השלישית לליגה הרביעית. הקבוצה שיחקה בעונתה האחרונה במחוז השומרון של ליגה ג' וסיימה במקום השמיני.

בסיום עונת 2008/2009 התפרקה הקבוצה רשמית עקב קשיים כלכליים. מעט לאחר מכן הוקמה קבוצת עירוני נשר שנחשבת לממשיכת דרכה, והתחילה את דרכה בליגה ג' בעונת 2009/2010.

גלריית תמונות
-------------

|  |
| --- |
| * הפועל תל חנן בתמונה קבוצתית. מ־1954 עומד תשיעי מימין עם גופיה לבנה - דב מאירוביץ עומד שמיני מימין (אחרי דב) - ברונו עומד רביעי מימין בן ציון ברקוביץ /ברק עומד שביעי משמאל חיים גולדשמיט. יושב רביעי משמאל עם הכדור - יעקב איסק.הפועל תל חנן בתמונה קבוצתית. מ־1954 עומד תשיעי מימין עם גופיה לבנה - דב מאירוביץ עומד שמיני מימין (אחרי דב) - ברונו עומד רביעי מימין בן ציון ברקוביץ /ברק עומד שביעי משמאל חיים גולדשמיט. יושב רביעי משמאל עם הכדור - יעקב איסק.
* הפועל תל חנן, עם יעקב איסק, שוער הקבוצה, במרכז עם הכדור. הפועל תל חנן, עם יעקב איסק, שוער הקבוצה, במרכז עם הכדור.
* בתמונה זו כורע שני מימין חיים גולדשמיט. יושב שלישי מימין איסק יעקב יושב רביעי מימין מרדכי שפלר. עומד שלישי מימין עמי מרקוביץ.בתמונה זו כורע שני מימין חיים גולדשמיט. יושב שלישי מימין איסק יעקב יושב רביעי מימין מרדכי שפלר. עומד שלישי מימין עמי מרקוביץ.
* תמונה קבוצתית של הפועל תל חנן עם שלט הקבוצה, 1954.תמונה קבוצתית של הפועל תל חנן עם שלט הקבוצה, 1954.
* הפועל תל חנן ומכבי נשר צילום לפני משחק 25 באפריל 1974הפועל תל חנן ומכבי נשר צילום לפני משחק 25 באפריל 1974
* הפועל תל חנן במשחק כדורגל ב-25 באפריל 1974 במגרש הכדורגל בתל חנןהפועל תל חנן במשחק כדורגל ב-25 באפריל 1974 במגרש הכדורגל בתל חנן
 |

קישורים חיצוניים
----------------

ויקישיתוף מדיה וקבצים בנושא **הפועל תל חנן** בוויקישיתוף

הערות שוליים
------------

1. ↑  פרוטוקול המועצה המקומית נשר הו/24 מ-26 במאי 1975
2. ↑  ממעוף הנשר, באתר דאבל פס, 14 בספטמבר 2010
רימונים לתורה (מרוקו, סוף המאה ה-19) מאוסף שטיגליץ
"**אוסף שטיגליץ**" הוא אוסף של פרטי יודאיקה ואומנות יהודית שנאסף על ידי יוסף שטיגליץ. בשנת 1986 נרכש האוסף למוזיאון ישראל.

תיאור
-----

אוסף שטיגליץ נאסף על ידי יוסף שטיגליץ (1995-1903)[דרוש מקור], אספן וסוחר אמנות ועתיקות יליד פולין, שהיגר לפלשתינה בשנת 1945. שטיגליץ פתח חנות לעתיקות ששכנה ברחוב אלנבי 71 בתל אביב-יפו, שם מכר ציורים ועתיקות. אוסף, המכיל 280 פריטי יודאיקה שונים וציור אחד - "ישו בפני שופטיו" (1877) מאת מאוריצי גוטליב, היה שייך לאוספו הפרטי של שטיגליץ והוא הוצג בסלון ביתו ברחוב ג׳ורג' אליוט 16 בתל אביב-יפו.

בשנת 1986 החליט שטיגליץ להעביר את האוסף למוזיאון, ששויו הוערך באותה עת בכ-6 מיליון דולר, תמורת כמיליון וחצי דולר, שגויסו בעזרת בני הזוג אריקה ולודוויג יסלזון מניו יורק, ארצות הברית. ההחלטה על העברת הפריטים למוזיאון נבעה הן ממניעם לאומיים והן מרצונו של שטיגליץ לשמור על האוסף כיחידה שלמה. "״רציתי לפעמים להשאיר דברים יפים אצלי", טען שטיגליץ, "אבל אם זה כל־כך נדיר, אצלי יראו את זה עשרים איש בשנה ובמוזיאון עשרות אלפים [...] לא היה לי מצפון להשאיר את זה אצלי".

בשנת 1987 הוצג האוסף בתערוכה במוזיאון בשם "אוסף שטיגליץ: יצירות מופת באמנות יהודית". פריטים שונים מן האוסף מוצגים בתצוגת הקבע של האגף לאמנות ותרבות יהודית ע"ש ג'ק, ג'וזף ומורטון מנדל במוזיאון.

קישורים חיצוניים
----------------

ויקישיתוף מדיה וקבצים בנושא **אוסף שטיגליץ** בוויקישיתוף
* אוסף שטיגליץ באתר מוזיאון ישראל
* רון מיברג, ‏אוסף שטיגליץ, באתר מעריב אונליין, 6 באפריל 2015

הערות שוליים
------------

1. ↑  סטלה קורין-ליבר, אליהו הנביא מזויף, מעריב, 12 במאי 1989
2. ↑  מצוטט בתוך: מיברג, רון, אוסף שטיגליץ, סיפור אישי, באתר מוזיאון ישראל
**תצורת חפר** - Qh כוללת שכבות מסלע מתחלפות של כורכר - Qhk וחמרה - Qhh. בחלקה התחתון של התצורה נמצאו צדפים וחלוקים. מעליה יש שכבות של חול ואלוביום מזמן ההווה.

חלקה העליון של התצורה הוא מכורכר ומוגדר בתור "פרט תל אביב" - Qht. כורכר תל אביב הוגדר לעומק של חצי מטר ברכס החוף ו-3 עד 4 מטר בשקעים מקומיים והוא משתרע עד 3 ק"מ מקו החוף. שכבה זו הורבדה בתקופת הולוקן היא התקופה האחרונה בתור הרביעון אשר בעידן הקנוזואיקון אשר תקופתה הוא מלפני 10,000 שנה ועד ההווה.

מתחת לפרט תל אביב, מצויות לסירוגין שכבות חמרה וכורכר, מתקופת הפלייסטוקן. שכבות אלו הורבדו במערב מישור החוף, מעל תצורת יפו - Ny או תצורת פלשת - Nqp.

במקביל, במזרח מישור החוף מצויות: "קונגלומרט נחשון" - Qna, תצורת רחובות - Qr, תצורת אחוזם - Qah והחלק העליון של תצורת פלשת - Nqp.

קישורים חיצוניים
----------------

* עזרא זילברמן, שמעון אילני, חנה נצר-כהן ורן קלבו מיפוי גיאו מורפולוגי-ליתולוגי של רצועת החוף של ישראל, המכון הגאולוגי לישראל, ספטמבר 2006
* מפות גאולוגיות: ראשון לציון, נתניה אתר המכון הגאולוגי לישראל (הקישור אינו פעיל)

הערות שוליים
------------

1. ↑  הסימנים במפה הגאולוגית
**אוליבר אדוארד נלסון** (באנגלית: **Oliver Edward Nelson**‏; 4 ביוני 1932 - 28 באוקטובר 1975) היה מוזיקאי ג'אז, נגן סקסופון וקלרינט, מעבד מוזיקלי ומלחין. אלבומו המפורסם ביותר, אשר בזכותו הוא התפרסם, הוא האלבום משנת 1961 Blues and the Abstract Truth. הוא גם היה מלחין שכתב לטלוויזיה ולקולנוע ועיבד את המוזיקה של מוזיקאים רבים גם מחוץ לעולם הג'אז, לדוגמה ג'יימס בראון.

ילדותו ותחילת הקריירה
---------------------

כמו ג'אזיסטים רבים, אוליבר נלסון נולד במשפחה מוזיקלית. אחיו היה נגן הסקסופון של קוטי ויליאמס בשנות הארבעים, ואחותו הייתה פסנתרנית וזמרת. בעודו בן שש, החל נלסון ללמוד לנגן בפסנתר ובגיל 11 החל ללמוד סקסופון. החל משנת 1947 הוא ניגן בהרכבים מקומיים באזור סיינט לואיס, ולבסוף הצטרף ב-1950 לביג בנד של לואי ג'ורדן שם ניגן באלט והחל לעסוק בעיבוד מוזיקלי. הוא שב ללמוד מוזיקה לאחר שירותו בחיל הנחתים באוניברסיטת וושינגטון ובאוניברסיטת לינקולן. הוא סיים בשנת 1958 את התואר בהלחנה ותאוריה של המוזיקה. 

נלסון היגר לניו יורק כדי לנגן עם ארדקין הוקינגס וביל דייוויס, שם הוא גם עבד כמעבד של תיאטרון אפולו בהארלם. ב-1960–1961, לאחר שניגן קצת גם בחוף המערבי, החל לנגן סקסופון בתזמורת של קווינסי ג'ונס גם בארצות הברית וגם באירופה. במקביל הוא החל להוביל הרכבים קטנים.

פריצתו והמשך הקריירה
--------------------

לאחר שישה אלבומים כבמוביל שיצאו תחת פרסטיג' תקליטים הוציא נלסון את The Blues and the Abstract Truth, באימפולס, יחד עם אריק דולפי (חליל וסקסופון), ג'ורג' בארוו (סקסופון בריטון), פרדי האברד (חצוצרה), ביל אוונס (פסנתר), פול צ'יימברס (קונטרבס) ורוי היינס (תופים). האלבום הזה הביא לנלסון, שכבר היה מוכר בקרב מוזיקאים, תהילה בקרב חובבי הג'אז. הקטע Stolen Moments מהאלבום היה לסטנדרט, והאלבום כולו הצליח מאוד והעלה את קרנו כמעבד וכמלחין. לאחר האלבום הזה היה למעבד של מוזיקאים רבים ביניהם, סאני רולינס, באדי ריץ', קנונבול אדרלי, וס מונטגומרי, ג'ימי סמית, ג'וני הודג'ז, בילי טיילור ועוד רבים. הוא הוביל ביג בנדים, וניגן כסולן, בעיקר בסקסופון סופרן. 

בשנת 1967 הוא עבר ללוס אנג'לס, ופרט לעבודתו כנגן, שם וגם במסע הופעות במערב אפריקה, הוא החל להלחין מוזיקה לטלוויזיה (לסדרות רבות דוגמת קולומבו, סטיב אוסטין, האיש השווה מיליונים והאישה הביונית) וקולנוע. הוא הפיק ועיבד מוזיקה עבור ג'יימס בראון, ננסי וילסון, דיאנה רוס, ו The Temptations. נלסון גם הלחין כמה יצירות סימפוניות, ועסק בחינוך ג'אז באוניברסיטה בה למד. 

אוליבר נלסון נפטר מהתקף לב בגיל 43 ב-28 באוקטובר 1975.

קישורים חיצוניים
----------------

ויקישיתוף מדיה וקבצים בנושא **אוליבר נלסון** בוויקישיתוף

* אוליבר נלסון, במסד הנתונים הקולנועיים IMDb (באנגלית)
* אוליבר נלסון, באתר AllMusic (באנגלית)
* אוליבר נלסון, באתר MusicBrainz (באנגלית)
* אוליבר נלסון, באתר Discogs (באנגלית)
* אוליבר נלסון, באתר Songkick (באנגלית)
* אוליבר נלסון, באתר SecondHandSongs

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007455309505171
* BNE: XX1047276
* BnF: cb138978988 (data)
* CiNii: DA14138254
* GND: 134471628
* ICCU: MILV054091
* ISNI: 0000 0000 8125 5777
* LCCN: n81033440
* MusicBrainz: 4704f86b-33b0-458a-9460-8f9b52869d74
* NKC: ola2002157329
* NLA: 35155652
* NTA: 071293043
* SNAC: w6ht2mtq
* SUDOC: 087452162
* Trove: 844935
* VIAF: 46947276
* WorldCat: lccn-n81033440

 |
**הפורום הכלכלי המזרחי** (ברוסית: **Восточный экономический форум**; באנגלית: **Eastern Economic Forum**) הוא פורום בינלאומי המתקיים מדי שנה בעיר ולדיווסטוק, רוסיה, במטרה לעודד השקעות זרות במזרח הרחוק הרוסי.

מידע כללי
---------

הפורום הכלכלי המזרחי הוא פורום בינלאומי המתקיים בכל שנה מאז 2015 בספטמבר, בקמפוס של האוניברסיטה הפדרלית של המזרח הרחוק שממוקם על האי הרוסי בעיר ולדיווסטוק, רוסיה, במטרה לעודד השקעות זרות במזרח הרחוק הרוסי. נשיא רוסיה וראש הממשלה היפני משתתפים בפורום זה מאז תחילת דרכו.

הפורום הכלכלי של המזרח הרחוק ממומן בחסות הוועדה המארגנת שמונתה על ידי רוסקונגרס, עמותה של הממשלה הרוסית, אשר נותנת חסות גם לפורומים בינלאומיים אחרים, כמו הפורום הכלכלי הבינלאומי בסנקט פטרבורג.

ראו גם
------

* פורום סנקט פטרבורג הבינלאומי לכלכלה
* הפורום הכלכלי העולמי

קישורים חיצוניים
----------------

ויקישיתוף מדיה וקבצים בנושא **הפורום הכלכלי המזרחי** בוויקישיתוף
* אתר האינטרנט הרשמי של הפורום הכלכלי המזרחי
* קרן רוסקונגרס

הערות שוליים
------------

1. ↑  Venue of the Eastern Economic Forum
2. ↑  Japanese Premier Abe and Foreign Affairs minister Kono are attendin Far East Economic Forum (September 6-7, 2017) (Japanese Ministry of Foreign Affairs) in Japanese
**רוברטו לאנדרו צ'ן רודריגס** (בספרדית: **Roberto Leandro Chen Rodríguez**; נולד ב-24 במאי 1994) הוא כדורגלן פנמי ממוצא סיני המשחק בסן מיגליטו בעמדת הבלם.

קריירת מועדונים
---------------

צ'ן התחיל את הקריירה שלו בקבוצת הכדורגל של סן פרנסיסקו המקומית וכבר בגיל 17 ערך את הופעת הבכורה שלו בקבוצה הבוגרת.

ב-3 באוגוסט 2013 חתם במאלגה מליגת העל הספרדית תמורת 500 אלף דולר. שבועיים לאחר מכן ערך את הופעת הבכורה שלו בקבוצה בהפסד 1-0 לולנסיה.

ב-17 בינואר 2014 הושאל לזולטה ורכם מליגת העל הבלגית עד לסיום העונה. בוורכם רשם רק שני משחקים ובסיום העונה חזר למאלגה.

ב-22 באוגוסט 2015 הושאל ללינאנסה.

בינואר 2016 חזר לסן פרנסיסקו אחרי שלוש שנים באירופה. ב-27 ביולי 2016 חתם באגילס דוראדס מליגת העל הקולומביאנית.

ב-31 בינואר 2017 חזר לפנמה וחתם באראבה אונידו. ב-1 בינואר 2018 הושאל לאלחואלנסה מליגת העל של קוסטה ריקה עד לסיום העונה.

ב-10 בספטמבר 2021, צ'ן חתם בדפורטיבו פאס.

בקיץ 2022 חתם בסן מיגליטו.

קריירה בינלאומית
----------------

צ'ן שיחק בצעירותו בכל הנבחרות הצעירות של פנמה. ב-3 בספטמבר 2011 ערך את הופעת הבכורה שלו בנבחרת הבוגרת בהפסד 2-0 לפרגוואי. ב-10 בספטמבר 2013 הבקיע את שער הבכורה שלו בנבחרת בתיקו 1-1 נגד הונדורס.

צ'ן השתתף עם הנבחרת פעמיים בגביע הזהב בשנים 2013 ו-2017.

קישורים חיצוניים
----------------

ויקישיתוף מדיה וקבצים בנושא **רוברטו צ'ן** בוויקישיתוף

* פרופיל, באתר Transfermarkt
* פרופיל, באתר Soccerway
* פרופיל, באתר BDFutbol
* פרופיל, באתר WorldFootball.net
* פרופיל, באתר National Football Teams
* פרופיל, באתר FootballDatabase.eu

| **נבחרת פנמה – גביע הזהב 2017** |
| --- |
| 1 רודריגס • 
2 מוריאו • 
3 פטריק • 
4 ורגאס • 
5 אסקובר • 
6 ג. גומס • 
7 קלארק • 
8 ברסנאס • 
9 טורס • 
10 דיאס • 
11 קופר • 
12 קלדרון •
13 מילר • 
14 פימנטל •
15 דוויס •
16 מוסקרה •
17 אובאייה •
18 קמארגו •
19 נונייס •
20 גודוי •
21 הרלדס •
22 ארויו •
23 צ'ן •
מאמן: ה. גומס | פנמהפנמה |
בית הכנסת בדובוי
 **דוֹבּוֹי** (בבוסנית: **Doboj**, בסרבית קירילית: **Добој**) היא עיר ורשות מקומית בצפון רפובליקה סרפסקה אשר בבוסניה והרצגובינה, השוכנת לגדות הנהר בּוֹסְנָה וסמוכה לעיר דרוונטה.

היסטוריה
--------

תיעוד ראשון בכתב להימצאותו של יישוב במקום קיים מ-1415, אם כי ידוע שמצודת דובוי השוכנת בסמוך לעיר הוקמה במהלך המאה ה-14 בתקופת שלטונה של ממלכת בוסניה. ב-1468 נכבשה דובוי על ידי האימפריה העות'מאנית והעות'מאנים שלטו באזור עד 1878, עת סופחה בוסניה לאימפריה האוסטרו-הונגרית. לאחר מלחמת העולם הראשונה נכללה דובוי בשטחי ממלכת יוגוסלביה. באפריל 1941, במהלך מלחמת העולם השנייה, פלשה גרמניה הנאצית ליוגוסלביה והכניעה אותה תוך ימים אחדים. האזור הועבר לחזקת שלטון הבובות של מדינת קרואטיה העצמאית שנשלטה על ידי האוסטאשה. לאחר המלחמה נכללה דובוי בשטחי יוגוסלביה וב-1992, לאחר התפרקות יוגוסלביה נכללה בשטחי בוסניה והרצגובינה.

הקהילה היהודית
--------------

קהילה יהודית ספרדית קמה במקום בראשית המאה ה-19. ב-1880 הוקם בית הכנסת ולצידו תלמוד תורה. ב-1910 מנתה הקהילה 101 נפשות וב-1931 נמנו בדובוי 108 יהודים. בפרוץ מלחמת העולם השנייה התגוררו בדובוי 60 יהודים ולאחר כיבוש יוגוסלביה על ידי גרמניה הנאצית הם גורשו למחנה ההשמדה יאסנובאץ. לאחר המלחמה חזרו מקצת מיהודי דובוי להתגורר בעיר.

בכפר פְּרְנְיָאבוֹר וֶלִיקִי(אנ') השוכן בשטח הרשות המקומית דובוי התגלה מונומנט יהודי שתוארך למאה ה-15 והיה כתוב בכתב גלגוליטי.

קישורים חיצוניים
----------------

ויקישיתוף מדיה וקבצים בנושא **דובוי** בוויקישיתוף

הערות שוליים
------------

1. ↑  **הקהילה היהודית בדובוי**, בתוך: צבי לוקר (עורך), פנקס הקהילות - יוגוסלאוויה, הוצאת יד ושם, ירושלים, 1988, עמ' 89.
2. ↑  אתרי מורשת יהודית בבוסניה והרצגובינה, באתר אוניברסיטת סירקיוז, עמוד 37 (באנגלית).

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007489410105171
* GND: 4217366-8
* LCCN: n2001119684
* NKC: ge1046435
* VIAF: 128033561
* WorldCat: lccn-n2001119684

 |
במערכת הפוליטית בארצות הברית המונח **מועמד צפוי** או **מועמד משוער** (באנגלית: **Presumptive nominee**‏ או **Apparent nominee**‏ או **Presumed nominee**‏) מתייחס למועמד המוביל במפלגתו במהלך הבחירות לנשיאות ארצות הברית אשר עדיין לא נבחר והוכרז בתור המועמד הרשמי של מפלגתו בוועידת המפלגה הדמוקרטית או בוועידת המפלגה הרפובליקנית, אך צבר מספיק קולות בקרב צירי המפלגה באופן שמבטיחים לו למעשה, כי אם לא יתרחשו אירועים בלתי צפויים ולא סבירים שיובילו לפרישתו מהמירוץ, בשלב הנוכחי של המירוץ הוא נחשב למועמד ללא עוררין אשר צפוי במידת סבירות כמעט וודאית להיות המועמד שירוץ לתפקיד הנשיא מטעם מפלגתו. בארצות הברית, במקרים בהם הנשיא המכהן נחשב ל"מועמד המשוער" מטעם מפלגתו, המונח "מועמד משוער" עשוי לרוב להתייחס גם לאדם המכהן בתפקיד סגן הנשיא הנוכחי אשר צפוי בעקבות כך להיות זה שימשיך לקדנציה שנייה אם הנשיא המכהן יבחר בשנית.

לאורך השנים, הוקדמו במידה ניכרת המועדים של הוועידות הרפובליקניות והדמוקרטיות שבהן צירי המפלגות בוחרים את המועמדים הרשמיים של מפלגותיהם על מנת שיסתמן מוקדם יחסית מי הם המועמדים המשוערים בכל מפלגה. החל ממערכת הבחירות של 1984 מתקיים בארצות הברית בכל שנת בחירות (בדרך כלל בחודש מרץ) ה"סופר טיוזדיי" (בתרגום לעברית: "יום שלישי הגדול"), הנחשב ליום הקרב העיקרי של הבחירות המקדימות לנשיאות ארצות הברית אשר במהלכו נערכים במקביל פריימריז במספר הרב ביותר של מדינות מכל רחבי ארצות הברית אשר בעקבותיו לרוב, שני המועמדים המובילים של שתי המפלגות הגדולות זוכים בסטטוס המועמד המשוער של המפלגה, שמוביל לרוב לכך שיריביהם של המועמדים המשוערים פורשים מהמירוץ לנשיאות ולכך שהם יהפכו בהמשך למועמדים הרשמיים של מפלגותיהם בוועידות של המפלגות.

בבחירות לנשיאות בארצות הברית, כאשר הנשיא המכהן מבקש להיבחר מחדש, באופן מסורתי הוא נחשב למועמד המשוער מטעם המפלגה שלו. דוגמאות בולטות מהעשורים האחרונים כוללות את הנשיא המכהן רונלד רייגן במערכת הבחירות של 1984, את הנשיא המכהן ביל קלינטון במערכת הבחירות של 1996, ואת הנשיא המכהן ג'ורג' ווקר בוש במערכת הבחירות של 2004. עם זאת, אם פוליטיקאי אחר מאותה המפלגה, אשר פופולרי במיוחד, מחליט להתמודד מול הנשיא המכהן לתפקיד הנשיא בפריימריז של אותה המפלגה או אם הנשיא המכהן נמצא בשפל בסקרים, ייתכן מצב שבו הנשיא המכהן לא ייחשב על פי רוב ל"מועמד המשוער". דוגמאות בולטות למצב זה בעשורים האחרונים כוללות את מערכת הבחירות של 1976 אשר במהלכה הנשיא הרפובליקני המכהן ג'רלד פורד התמודד בפריימריז של המפלגה הרפובליקנית מול רונלד רייגן, ואת מערכת הבחירות של 1980 אשר במהלכה הנשיא הדמוקרטי ג'ימי קרטר התמודד בפריימריז של המפלגה הדמוקרטית מול טד קנדי.

הערות שוליים
------------

1. ↑  Romney launches his campaign as presumptive nominee | Reuters
2. 1 2  Zimmer, Ben (June 10, 2008) "The Presumptive Nominee, I Presume?", Thinkmap Visual Thesaurus. Retrieved December 1, 2009.
3. ↑  Sabato, Larry; Ernst, Howard R. *Encyclopedia of American political parties and elections*. Infobase Publishing. 2006. p. 216. מסת"ב 081605875X, 9780816058754.
4. ↑  Wiessler, David (March 4, 2008) "FACTBOX: Presidential political terms", Reuters.com. Retrieved December 1, 2009.
**פדרציית הטניס של רוסיה** (ברוסית: **Федерация тенниса России**) הוא הגוף המנהל של ענף הטניס ברוסיה. הוקם בשנת 2001.

מהווה לממשיכתם של איגוד מועדוני הטניס הכל-רוסי שהוקם ב-1908, פדרציית הטניס של ברית המועצות (1959-1993) והתאחדות הטניס הכל-רוסית (1989-2001). לאחר פירוק התאחדות הטניס הכל-רוסית בשנת 2001, הגוף אורגן מחדש ונרשם בתור הגוף העליון לניהול ענף הטניס ברוסיה ב-15 באפריל 2002.

טניס ברוסיה
-----------

למרות שם המשפחה הסקוטי ארתור דווידוביץ' מק'פרסון (1870-1919) היה יליד פטרבורג וחי כל חייו ברוסיה. הוא היה המייסד והנשיא הראשון של איגוד מועדוני הטניס הכל-רוסי שהוקם ב-1908 והיה הגלגול הראשון של פדרציית הטניס המודרנית. מק'פרסון גם סייע להקים את הוועד האולימפי הראשון ברוסיה.

בשנת 1903 הוא ארגן לראשונה את אליפות הטניס של סנקט פטרבורג וארבע שנים מאוחר יותר הוא הקים את טורניר האליפות הלאומית הראשון. עד שנת 1913 האליפות הרוסית נחשבה לטורניר בינלאומי שנטלו בו חלק גם ספורטאים זרים והמשחק שגשג.

מאז סוף העידן הסובייטי הפופולריות של ענף טניס גדלה ורוסיה ייצאה מספר שחקני טניס מפורסמים. בשנים האחרונות, מספר הטניסאיות הרוסיות גדל מאוד, עם השחקניות מריה שראפובה ודינארה סאפינה שדורגו ראשונות בדירוג WTA. טניסאיות רוסיות אחרות הצליחו גם כן להשיג הכרה בינלאומית והמפורסמות שבהן הן: אנה צ'קבטדזה, ילנה דמנטייבה, סבטלנה קוזנצובה, אנסטסיה מיסקינה, נדיה פטרובה, ורה זבונרבה ואנה קורניקובה. בזכותן רוסיה זכתה בגביע הפדרציה 4 פעמים, 2004, 2005, 2007 וב-2008.

באולימפיאדת בייג'ינג 2008, רוסיה שלטה ללא עוררין על תחום טניס הנשים כאשר ילנה דמנטייבה זכתה בזהב, דינארה סאפינה וורה זבונרבה זכו במדליות כסף וארד, בהתאמה. נכון ל-5 אוקטובר 2009, ארבע נשים רוסיות היו מדורגות בדירוג ה-WTA בעשירייה העליונה.

רוסיה גם מתגאה בהצלחות בתחום טניס גברים, כאשר אחיה הגדול של סאפינה, מאראט סאפין ו יבגני קפלניקוב דורגו במקום הגבוה ביותר בדירוג העולמי. כיום ניקולאי דווידנקו, קארן חצ'אנוב ומיכאיל יוז'ני נחשבים לטניסאים הבכירים במדינה. רוסיה זכתה בגביע דייוויס ב-2002 וב-2006.

שבחים והכרה
-----------

הפדרציה זכתה לשבחים ברחבי העולם על פיתוח הטניס ברוסיה, אשר הביאו להצלחתם של שחקני טניס, במיוחד נשים. על פי הדירוג האחרון של WTA‏; 10 נשים רוסיות ניצבות ברשימת 50 השחקנים הטובים בעולם.

הפדרציה זכתה לכבוד עם הענקת הפרס הגבוה ביותר של האיגוד האירופי לטניס "טניס אירופה" – שהוענק במשך חמש שנים ברציפות בשנים 2005-2009, משום כך רוסיה מוכרת נחשבת לאומת הטניס החזקה באירופה.

ראו גם
------

* נבחרת גביע הפדרציה של רוסיה
* נבחרת גביע דייוויס של רוסיה

קישורים חיצוניים
----------------

* אתר האינטרנט הרשמי של פדרציית הטניס של רוסיה
* פדרציית הטניס של רוסיה, ברשת החברתית פייסבוק

* פדרציית הטניס של רוסיה, ברשת החברתית טוויטר

* פדרציית הטניס של רוסיה, ברשת החברתית אינסטגרם

* פדרציית הטניס של רוסיה, ברשת החברתית VK
פירוש נוסף ערך זה עוסק בצביר כדורי. אם התכוונתם למשמעות אחרת, ראו M3 (פירושונים).

**M3** (מ-**Messier 3**; נקרא גם **NGC 5272**) הוא צביר כדורי בקבוצת הכוכבים כלבי ציד הנמצא במרחק של כ-33,900 שנות אור ממערכת השמש ומכיל כ-500,000 כוכבים. זהו אחד מהצבירים הכדוריים הגדולים ביותר שמוכרים כיום.

היסטוריה
--------

הצביר התגלה בשנת 1764 על ידי שארל מסיה והוא העצם הראשון בקטלוג מסיה שזוהה לראשונה על ידיו. מסיה לא זיהה שמדובר בצביר כוכבים ורק בשנת 1784 גילה האסטרונום ויליאם הרשל עובדה זו.

הצביר ניתן לצפייה בעין רק בתנאי תצפית מיטביים, והוא נמצא על הגבול עם קבוצת שערות ברניקי כ-6 מעלות מצפון-מזרח ל-β בשערות ברניקי. במשקפת או בטלסקופ חובבים ניתן להבחין שמדובר בגרם שמיים שאינו כוכב ובאמצעות ציוד חובבים איכותי ניתן אף להבחין בכוכבי הצביר, שהבהירים ביותר מביניהם הם בעלי דרגת בהירות נראית 12.7.

מאפייני הצביר
-------------

M3 הוא אחד הצבירים הגדולים ביותר שמוכרים כיום – קוטרו כ-180 שנות אור, כך שלמרות מרחקו הגדול – כ-33,900 שנות אור גודלו הזוויתי הוא כ-18 דקות קשת – כמעט שליש מעלה. הוא צפוף למדי – חצי ממסתו מרוכזת ברדיוס של כ-22 שנות אור בלבד. הצביר מכיל כוכבים משתנים רבים, מעל 200 כאלו זוהו עד היום, יותר מאשר בכל צביר כדורי אחר. מתוכם כ-170 הם משתני RR בנבל הנפוצים יחסית בצבירים כדוריים ומסייעים בקביעת מרחקו. הספקטרום הכולל של אור הצביר מתאים לסוג ספקטרלי F7. גילו של הצביר מוערך בכ-8 מיליארדי שנים והוא מקיף את מרכז שביל החלב בזמן הקפה של כ-990 מיליוני שנים.

קישורים חיצוניים
----------------

ויקישיתוף מדיה וקבצים בנושא **M3** בוויקישיתוף
* M3 בקטלוג מסיה באתר SEDS.
* M3, בבסיס הנתונים SIMBAD לגרמי שמיים אסטרונומיים

הערות שוליים
------------

1. ↑  Allen, C. & Martos, M. A The galactic orbits and tidal radii of selected star clusters p. 31

| קטלוג מסיה |
| --- |
| צבירי כוכבים | M2 • M3 • M4 • M5 • M6 • M7 • M9 • M10 • M11 • M12 • M13 • M14 • M15 • M18 • M19 • M21 • M22 • M23 • M24 • M25 • M26 • M28 • M29 • M30 • M34 • M35 • M36 • M37 • M38 • M39 • M41 • M44 • M45 • M46 • M47 • M48 • M50 • M52 • M53 • M54 • M55 • M56 • M62 • M67 • M68 • M69 • M70 • M71 • M72 • M75 • M79 • M80 • M92 • M93 • M103 • M107 |  |
| גלקסיות | M31 • M32 • M33 • M49 • M51 • M58 • M59 • M60 • M61 • M63 • M64 • M65 • M66 • M74 • M77 • M81 • M82 • M83 • M84 • M85 • M86 • M87 • M88 • M89 • M90 • M91 • M94 • M95 • M96 • M98 • M99 • M100 • M101 • M102 • M104 • M105 • M106 • M108 • M109 • M110 |
| ערפיליות | M1 • M8 • M16 • M17 • M20 • M27 • M42 • M43 • M57 • M76 • M78 • M97 |
| אחרים | M40 • M73 |
| שארל מסיה • קטלוג קלדוול • הקטלוג הכללי החדש |
**נטליה ניקולאייבנה אנטיוך** (ברוסית: **Наталья Николаевна Антюх**; נולדה ב-26 ביוני 1981) היא אתלטית רוסיה. היא האלופה האולימפית (לונדון 2012) ואלופת אירופה בריצת 400 מטר משוכות (ברצלונה 2010), בעלת שתי מדליות זהב מאליפות העולם בריצת שליחות 4x400 מטר (הלסינקי 2005 ומוסקבה 2013) ואלופת אירופה באולם בריצת 400 מטר (וינה 2002).

ביוגרפיה
--------

אנטיוך נולדה בסנקט פטרבורג.

באולימפיאדת אתונה (2004) זכתה אנטיוך בשתי מדליות, כסף וארד. מדליית כסף, בריצת שליחות 4x400 מטר בתוצאה של 3:20.16 דקות, אחרי ארצות הברית (3:19.01 דקות) ולפני ג'מייקה (3:22.00 דקות) ומדליית ארד, בריצת 400 מטר בתוצאה של 49.89 שניות, אחרי טוניק ויליאמס-דרלינג מבהאמה (49.41 שניות) ואנה גווארה ממקסיקו (49.56 שניות).

### מדליית זהב באליפות העולם

באליפות העולם שנערכה בהלסינקי, פינלנד בשנת 2005 זכתה אנטיוך במדליית זהב בריצת שליחות 4x400 מטר בתוצאה של 3:20.95 דקות, לפני ג'מייקה (3:23.29 דקות) ובריטניה (3:24.44 דקות).

באליפות העולם שנערכה בברלין, גרמניה בשנת 2009 זכתה אנטיוך במדליית ארד, בריצת שליחות 4x400 מטר, לאחר שהשתתפה בשלב המוקדמות.

### אלופת אירופה

באליפות אירופה שנערכה בברצלונה, ספרד, בשנת 2010 זכתה אנטיוך במדליית זהב בריצת 400 מטר משוכות בשיא אליפות חדש של 52.92 שניות, לפני וניה סטמבולובה מבולגריה שקבעה שיא לאומי חדש של 53.82 שניות ופרי שייקס-דרייטון מבריטניה (54.18 שניות).

באליפות העולם שנערכה בטגו, קוריאה הדרומית בשנת 2011 זכתה אנטיוך בשתי מדליות ארד, בריצת 400 מטר משוכות בתוצאה של 53.85 שניות, אחרי לשינדה דמוס מארצות הברית (52.47 שניות) ומליין ווקר מג'מייקה (52.73 שניות) ובריצת שליחות 4x400 מטר בתוצאה של 3:19.36 דקות, אחרי ארצות הברית (3:18.09 דקות) וג'מייקה (3:18.71 דקות).

### אלופה אולימפית

באולימפיאדת לונדון (2012) זכתה אנטיוך בשתי מדליות, זהב וכסף. מדליית זהב, בריצת 400 מטר משוכות בתוצאה של 52.70 שניות, לפני לשינדה דמוס (52.77 שניות) וזוזנה הינובה מצ'כיה (53.38 שניות). בריצת שליחות 4x400 מטר סיימה הנבחרת הרוסית בתוצאה של 3:20.23 דקות, אחרי ארצות הברית (3:16.87 דקות) ולפני ג'מייקה (3:20.95 דקות), אך נספלה בשלב מאוחר יותר לאחר הרשעה של שתיים מהרצות באימרוץ.

באליפות העולם שנערכה במוסקבה, רוסיה בשנת 2013 זכתה אנטיוך במדליית זהב, בריצת שליחות 4x400 מטר, לאחר שהשתתפה בשלב המוקדמות. נוסף לכך, היא סיימה במקום 13 בריצת 400 מטר משוכות בתוצאה של 55.55 שניות.

שיאים אישיים
------------

### אצטדיון

* ריצת 200 מטר: 22.75 שניות (2012)
* ריצת 400 מטר: 49.85 שניות (2004)
* ריצת 400 מטר משוכות: 52.70 שניות (2012)

ראו גם
------

* ויקישיתוף מדיה וקבצים בנושא **נטליה אנטיוך** בוויקישיתוף

קישורים חיצוניים
----------------

* נטליה אנטיוך, ברשת החברתית VK
* נטליה אנטיוך, באתר olympedia.org
* נטליה אנטיוך, באתר התאחדות האתלטיקה הבין-לאומית
* נטליה אנטיוך, באתר ליגת היהלום
* נטליה אנטיוך, באתר Track and Field (נשים)

|  אלופות אולימפיות - ריצת 400 מטר משוכות (נשים) |
| --- |
| 

|  |
| --- |
| (1984): נוואל אל-מותווכל מרוקומרוקו • 
(1988): דבי פלינטוף-קינג אוסטרליהאוסטרליה • 
(1992): סאלי גנל בריטניהבריטניה • 
(1996): דיון המינגס ג'מייקהג'מייקה • 
(2000): אירינה פריבלובה רוסיהרוסיה • 
(2004): פאני חלקה יווןיוון • 
(2008): מליין ווקר ג'מייקהג'מייקה •
(2012): נטליה אנטיוך רוסיהרוסיה •
(2016): דלילה מוחמד ארצות הבריתארצות הברית •
(2020): סידני מק'לוכלין ארצות הבריתארצות הברית |

 |

|  |  |
| --- | --- |
| בקרת זהויות עריכת הנתון בוויקינתונים | 
* World Athletics: 178158

 |